  Наталья Тетерина 16-тӥ южтолэзе Уваысь Спортъя «Надежда» клубын Физкультурая но спортъя «Готов к труду и обороне» огъяросси комплекслэн куинетӥ элькун тол фестивалезлэн улосвыл люкетэз ортчоз. Туэ ГТО тол фестиваль Крымлэн Россиен огазеяськемез дырысен 4 ар тырмонэзлы сӥземын, ивортэ Удмуртиысь Физкультурая, спортъя но егитъёсын ужан политикая министерстволэн пресс-службаез. Физкультурая ужрадэ Удмуртиысь 30 но тросгес аресъем вань мылкыд карисьёс пыриськыны быгато. 1-тӥ, 2-тӥ но 3-тӥ инты басьтэмъёсты элькунысь Спортъя министерстволэн дипломъёсын но медальёсыныз пусъёзы, шуэмын ивортонын. Со сяна, ГТО-лэн нимлыко сайтаз пусйиськем но ГТО куронъёсты быдэстэм муртъёс Физкультурая но спортъя огъяросси комплекслэн пусъёсыныз данъяны ӵектэмын луозы. Фестивальлэн ужанрадлыкез: 8:30 -10:30 – командаослэн вуонзы; 9:00 – 12:00 – кузьдалае тэтчан, гибкость, кужымез эскеронъя амалъёс, мугорез ӝуткан; 11:00 – 11:20 – Фестивалез сӥё-дано усьтон; 12:30 – 13:30 – куасэн бызьылон; 14:40 – 15:10 – данъян но Фестивалез сӥё-дано ворсан. Тегъёс: Спорт Ува Удмуртия ГТО  